CELEX: 22017D0015
Language: sk
Date: 2015-07-10 00:00:00
Title: Rozhodnutie Spoločného výboru EHP č. 175/2015 z 10. júla 2015, ktorým sa mení príloha I (Veterinárne a fytosanitárne záležitosti) k Dohode o EHP [2017/15]

12.1.2017   
               
               
                  SK
               
               
                  Úradný vestník Európskej únie
               
               
                  L 8/1
               
            ROZHODNUTIE SPOLOČNÉHO VÝBORU EHP
      č. 175/2015
      z 10. júla 2015,
      ktorým sa mení príloha I (Veterinárne a fytosanitárne záležitosti) k Dohode o EHP [2017/15]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Vykonávacie rozhodnutie Komisie (EÚ) 2015/567 zo 7. apríla 2015, ktorým sa mení príloha I k rozhodnutiu 2003/467/ES vzhľadom na vyhlásenie Litvy za členský štát úradne bez výskytu tuberkulózy, pokiaľ ide o stáda hovädzieho dobytka, (1) sa má začleniť do Dohody o EHP.
               
            
                  (2)
               
               
                  Toto rozhodnutie sa týka právnych predpisov o živých zvieratách okrem rýb a živočíchov akvakultúry. Právne predpisy o týchto záležitostiach sa neuplatňujú na Island, ako sa uvádza v odseku 2 úvodnej časti kapitoly I prílohy I k Dohode o EHP. Toto rozhodnutie sa preto neuplatňuje na Island.
               
            
                  (3)
               
               
                  Toto rozhodnutie sa týka právnych predpisov o veterinárnych záležitostiach. Právne predpisy o veterinárnych záležitostiach sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
               
            
                  (4)
               
               
                  Príloha I k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      V bode 70 (rozhodnutie Komisie 2003/467/ES) v časti 4.2 kapitoly I prílohy I k Dohode o EHP sa dopĺňa táto zarážka:
      
                  „—
               
               
                  
                     32015 D 0567: vykonávacie rozhodnutie Komisie (EÚ) č. 2015/567 zo 7. apríla 2015 (Ú. v. EÚ L 93, 9.4.2015, s. 69).“
               
            Článok 2
      Znenie vykonávacieho rozhodnutia (EÚ) č. 2015/567 v nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 11. júla 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 10. júla 2015
         
            
               Za Spoločný výbor EHP
            
            
               predseda
            
            Atle LEIKVOLL
         
      
      
         (1)  Ú. v. EÚ L 93, 9.4.2015, s. 69.
      
         (*1)  Ústavné požiadavky neboli oznámené.